**Συνοπτική Περιγραφή:**

Το μάθημα αναπτύσσεται σε 13 μαθήματα και σε τρείς ενότητες

Η πρώτη ενότητα περιγράφει το ιστορικό πλαίσιο που οδήγησε στην εισαγωγή πολιτικών για τη διασφάλιση της ποιότητας και τη διαμόρφωση ενιαίας μεθοδολογίας για την αξιολόγηση των ιδρυμάτων ανώτατης εκπαίδευσης. Παρουσιάζεται ο τρόπος αξιολόγησης των ιδρυμάτων. Η ενότητα εισάγει τους φοιτητές στο περιεχόμενο και τη χρήση ευρέως διαδεδομένων εννοιών όπως διασφάλιση και βελτίωση της ποιότητας, πιστοποίηση, έλεγχος, επιθεώρηση κλπ. (Μαθήματα 1-5).

Η δεύτερη ενότητα αναφέρεται στις σχετικές διεθνείς και ευρωπαϊκές πολιτικές και πρακτικές με έμφαση στη φοιτητοκεντρική μάθηση που εισάγεται μέσω της διαδικασίας της Μπολόνια (Μαθήματα 6 – 8).

Το 9 μάθημα αφιερώνεται στην πρόοδο του μαθήματος

Η τρίτη ενότητα εστιάζει στις πρακτικές διασφάλισης της ποιότητας και πιστοποίησης που εφαρμόζονται στην Ελλάδα από το 2005 και στις προβλέψεις του ελληνικού θεσμικού πλαισίου (Μαθήματα 10-11-12-13).

Αναλυτικότερα το μάθημα έχει την ακόλουθη δομή.

Μάθημα 1ο : Ιστορικό Πλαίσιο: Η εισαγωγή διαδικασιών διασφάλισης της ποιότητας

Μάθημα 2ο : External Quality Monitoring – Αξιολόγηση Ιδρυμάτων

Μάθημα 3ο : Παράλληλες διαδικασίες – Πιστοποίηση - Επιθεώρηση – Έλεγχος

Μάθημα 4ο : Λογικές της Ποιότητας: Αριστεία

Μάθημα 5ο:Λογικές της Ποιότητας: Καταλληλότητα για το Σκοπό, Αποδοτικότητα, Μετασχηματισμός (της σκέψης των φοιτητών)

Μάθημα 6ο : Διαδικασία της Μπολώνια – Standards & Guidelines of Quality Assurance

Μάθημα 7ο : Φοιτητοκεντρική Μάθηση

Μάθημα 8ο : League Tables - Rankings

Μάθημα 9ο : Πρόοδος

Μάθημα 10ο : Το Ελληνικό Θεσμικό Πλαίσιο – Ο κύκλος της αξιολόγησης

Μάθημα 11ο : Το Ελληνικό Θεσμικό Πλαίσιο – Από την αξιολόγηση στην Πιστοποίηση

Μάθημα 12ο  : Πρότυπα και δείκτες – Στρατηγικός Σχεδιασμός

Μάθημα 13ο : Εσωτερική και Εξωτερική αξιολόγηση Προγραμμάτων Σπουδών.

Περιγραφή των στόχων και των μαθητικών αποτελεσμάτων τόσο των ενοτήτων όσο και του κάθε μαθήματος χωριστά περιλαμβάνεται στις παρουσιάσεις power point. Αυτές περιλαμβάνονται στους φακέλους των μαθημάτων μαζί με τα κείμενα της βιβλιογραφίας που οι φοιτητές καλούνται να μελετήσουν ώστε να ανταποκριθούν στις απαιτήσεις του μαθήματος.

**Διεξαγωγή του μαθήματος.**

Το υλικό που χρειάζεται να έχουν υπόψη τους οι φοιτητές για το κάθε μάθημα περιλαμβάνεται στους φακέλους που είναι αναρτημένοι στην πλατφόρμα. Το σύνολο του υλικού αποτελεί και την ύλη τόσο της προόδου (Μαθήματα 1-8) όσο και των τελικών εξετάσεων (Μαθήματα 1-12).

Οι δια ζώσης συναντήσεις στα πλαίσια του μαθήματος προϋποθέτουν ότι οι φοιτητές έχουν μελετήσει αυτό το υλικό. Οι συναντήσεις δεν αποτελούν επανάληψη της ύλης που έχει αναρτηθεί, αλλά αφιερώνονται σε επίλυση αποριών, συζήτηση ειδικότερων θεμάτων και δραστηριότητες που βοηθούν στην βαθύτερη κατανόηση των διαδικασιών διασφάλισης ποιότητας.

**Τρόπος αξιολόγησης.**

Η αξιολόγηση των φοιτητών είναι διαρκής καθ’ όλη τη διάρκεια του εξαμήνου και περιλαμβάνει

Α) Γραπτές ασκήσεις μικρής έκτασης (300 λέξεις) για τον έλεγχο τόσο της κατανόησης των θεμάτων που αναπτύσσονται στο πλαίσιο της ενότητας, όσο και της κριτικής ικανότητας και της ικανότητας γραπτής έκφρασης των φοιτητών.

Β) Πρόοδο με σύντομο γραπτό τέστ που περιλαμβάνει ερωτήσεις πολλαπλής επιλογής και ερωτήσεις «σωστό-λάθος». Η πρόοδος ελέγχει την ικανότητα των φοιτητών να διακρίνουν μεταξύ πτυχών των θεμάτων που έχουν συζητηθεί και να αναγνωρίζουν τις σωστές απαντήσεις.

Γ) Τελική προφορική εξέταση όπου ελέγχεται η ικανότητα των φοιτητών να διατυπώνουν άμεσα και με επάρκεια τις απόψεις τους για τα θέματα που έχουν συζητηθεί στη διάρκεια του μαθήματος.

Ειδικότερα:

Α) 3 Ασκήσεις: Συνολικά αντιστοιχούν στο 60% της τελικής βαθμολογίας Η κάθε άσκηση βαθμολογείται με 20 μονάδες και αντιστοιχεί στο 20% της τελικής βαθμολογίας.

Οι φοιτητές καλούνται να υποβάλλουν μιά γραπτή άσκηση για κάθε θεματική ενότητα. Οι ασκήσεις έχουν τη μορφή απάντησης σε μια γραπτή ερώτηση. Η απάντηση πρέπει να έχει έκταση μέχρι 300 λέξεις – για την τεκμηρίωση της οι φοιτητές μπορούν να επισυνάπτουν στο κείμενό τους παραρτήματα εφ όσον το επιθυμούν ή το κρίνουν αναγκαίο.

Η κάθε άσκηση αντιστοιχεί στο 20% της τελικής βαθμολογίας και για να έχουν **δικαίωμα συμμετοχής στις τελικές εξετάσεις** **οι φοιτητές πρέπει να έχουν υποβάλλει τουλάχιστον 2 από τις 3 ασκήσεις**. Οι ασκήσεις υποβάλλονται σε γραπτή μορφή και αναρτώνται στην πλατφόρμα του μαθήματος μέχρι την προκαθορισμένη ημερομηνία της τελικής υποβολής τους.

Το υλικό που απαιτείται για την επιτυχή ολοκλήρωσή των ασκήσεων είναι αναρτημένο στην πλατφόρμα (περιλαμβάνεται στο φάκελο του μαθήματος)

Β) Πρόοδος (20 μονάδες) : Συνολικά αντιστοιχεί στο 20% της βαθμολογίας. Η συμμετοχή στην πρόοδο είναι **προαιρετική**.

Γ) Τελική προφορική εξέταση (20 μονάδες) : Συνολικά αντιστοιχεί στο 20% της βαθμολογίας. Η συμμετοχή στην τελική εξέταση είναι **υποχρεωτική**.

Για επιτυχή εξέταση στο μάθημα οι φοιτητές πρέπει να συγκεντρώσουν συνολικά 50 τουλάχιστον μονάδες. Τουλάχιστον 30 μονάδες πρέπει να έχουν συγκεντρωθεί από τις ασκήσεις και τουλάχιστον 10 μονάδες από την τελική προφορική εξέταση.